CELEX: 52022PC0063
Language: sl
Date: 2022-02-24
Title: Predlog SKLEP SVETA o stališču, ki se v imenu Evropske unije zastopa v pisnem postopku udeleženk Sporazuma o uradno podprtih izvoznih kreditih glede spremembe Priloge IV

EVROPSKA
                        KOMISIJA

                                                 Bruselj, 24.2.2022
                                                 COM(2022) 63 final

                                                 2022/0043 (NLE)

                                       Predlog

                                   SKLEP SVETA

     o stališču, ki se v imenu Evropske unije zastopa v pisnem postopku udeleženk
     Sporazuma o uradno podprtih izvoznih kreditih glede spremembe Priloge IV

SL                                                                                  SL
 ---pagebreak---                                OBRAZLOŽITVENI MEMORANDUM

     1.      PREDMET UREJANJA PREDLOGA
     Ta predlog se nanaša na sklep o določitvi stališča, ki ga Komisija v imenu Evropske unije
     zastopa v okviru spremembe Sporazuma OECD o uradno podprtih izvoznih kreditih, omejene
     na Prilogo IV k Sporazumu, tj. Sektorski dogovor o izvoznih kreditih za obnovljive vire
     energije, blažitev podnebnih sprememb in prilagajanje nanje ter vodne projekte. Priloga IV se
     imenuje tudi Sektorski dogovor o podnebnih spremembah.
     Sprememba, o kateri se razpravlja na ravni udeleženk Sporazuma, se natančneje osredotoča
     na Dodatek III k Sektorskemu dogovoru o podnebnih spremembah, tj. dodatek, ki opredeljuje
     merila upravičenosti za projekte na področju prilagajanja podnebnim spremembam. Temelji
     na predlogu Evropske unije, katerega namen je povečati učinkovitost teh meril pri
     opredeljevanju ustreznih projektov prilagajanja.
     Evropska unija bi morala še naprej izkazovati visoke ambicije na področju podnebnih
     ukrepov in se pripraviti na sprejetje stališča o morebitnem dogovoru, ki bi ga bilo mogoče
     doseči pred naslednjim srečanjem udeleženk marca 2022.

     2.      OZADJE PREDLOGA
     2.1.    Sporazum o uradno podprtih izvoznih kreditih
     Sporazum je prijateljski dogovor med EU, ZDA, Kanado, Japonsko, Korejo, Norveško, Švico,
     Avstralijo, Novo Zelandijo, Turčijo in Združenim kraljestvom, kar zagotavlja okvir za
     pravilno uporabo uradno podprtih izvoznih kreditov. V praksi to pomeni vzpostavitev enakih
     konkurenčnih pogojev (pri čemer konkurenca temelji na ceni in kakovosti izvoženega blaga in
     storitev in ne na zagotovljenih finančnih pogojih) ob hkratnih prizadevanjih za odpravo
     subvencij in izkrivljanj trgovine, povezanih z uradno podprtimi izvoznimi krediti. Sporazum
     je začel veljati aprila 1978 za nedoločen čas, in čeprav mu Sekretariat OECD zagotavlja
     upravno podporo, ni pravni akt OECD1.
     Sporazum se redno posodablja ob upoštevanju razvoja finančnega trga in politike, ki vpliva na
     zagotavljanje uradno podprtih izvoznih kreditov. Sporazum je bil prenesen v pravni red in je
     tako postal pravno zavezujoč v EU na podlagi Uredbe (EU) št. 1233/2011 Evropskega
     parlamenta in Sveta2 3. Spremembe pogojev Sporazuma so vključene v pravo EU z
     delegiranimi akti v skladu s členom 2 te uredbe.
     2.2.    Udeleženke Sporazuma o uradno podprtih izvoznih kreditih
     Unijo na srečanjih udeleženk Sporazuma in v pisnih postopkih za sprejemanje odločitev
     udeleženk Sporazuma zastopa Evropska komisija. Odločitve o vseh spremembah Sporazuma
     se sprejemajo soglasno. Stališče Unije sprejme Svet, o njem pa razpravljajo države članice v
     delovni skupini Sveta za izvozne kredite4.

     1
            Kot je opredeljeno v členu 5 Konvencije OECD.
     2
            Uredba (EU) št. 1233/2011 Evropskega parlamenta in Sveta z dne 16. novembra 2011 o uporabi
            nekaterih smernic na področju uradno podprtih izvoznih kreditov in o razveljavitvi odločb Sveta
            2001/76/ES in 2001/77/ES (UL L 326, 8.12.2011, str. 45).
     3
            Zgodnejše različice Sporazuma OECD so bile v preteklosti že prenesene v pravo EU s sklepi Sveta.
     4
            Sklep Sveta o ustanovitvi Skupine za usklajevanje politike glede zavarovanja posojil, posojilnih
            garancij in finančnih posojil (UL 66, 27.10.1960, str. 1339).

SL                                                     1                                                       SL
 ---pagebreak---      2.3.     Predvideni akt udeleženk Sektorskega dogovora o podnebnih spremembah
     Na ravni udeleženk poteka razprava o posodobitvi meril upravičenosti iz Dodatka III k
     Sektorskemu dogovoru o podnebnih spremembah na podlagi predloga Evropske unije,
     predloženega 16. novembra 2021.
     Evropska unija je v svojem predlogu predlagala, da bi oddelek za prilagajanje (Dodatek III)
     postal stalni del Sporazuma, glede na pomen spodbujanja podnebnega financiranja, in da bi se
     posodobila merila upravičenosti za projekte prilagajanja iz Dodatka III. Predlagana
     posodobitev bi merila za opredelitev projektov prilagajanja približala nekaterim standardom,
     ki jih uporabljajo razvojne banke, saj izkušnje kažejo, da sedanja merila, ki zahtevajo, da je
     prilagajanje glavni cilj projekta, niso primerna za transakcije izvoznih kreditov, ki običajno
     vključujejo tudi komercialne dejavnosti za ustvarjanje denarnega toka. Predlagana merila bi
     zajela projekte delnega prilagajanja, pri čemer bi se pogoji Sektorskega dogovora o podnebnih
     spremembah uporabljali le za prilagoditveni del projekta.
     Predlog za posodobitev Dodatka III je bil obravnavan 1. decembra 2021 na 151. sestanku
     udeleženk in je prejel podporo. Ena udeleženka je zahtevala, da se nova merila sprejmejo s
     samoderogacijsko klavzulo, ki omogoča pravočasno ponovno oceno njihove ustreznosti.
     Glede na podporo je predsednik predlagal, naj Evropska unija svoj predlog revidira in
     upošteva predloge sprememb, ki jih bodo druge udeleženke poslale do konca leta 2021, da bi
     se v začetku leta 2022 začel pisni postopek za njegovo sprejetje.
     Zato naj bi se s predvidenim aktom udeleženk v začetku leta 2022 s pisnim postopkom
     odločilo o spremembi meril za upravičenost za projekte prilagajanja v Sektorskem dogovoru o
     podnebnih spremembah.

     3.       STALIŠČE, KI SE ZASTOPA V IMENU UNIJE
     Predlog Evropske unije, ki so ga udeleženke široko podprle, je najprej obravnavala in sprejela
     delovna skupina Sveta za izvozne kredite.
     Stališče, ki se zastopa v imenu Unije, je priloženo k temu sklepu ter temelji na predlogu
     Evropske unije in izidu razprave z dne 1. decembra 2021.
     Predlagano stališče vključuje posodobitev meril za projekte prilagajanja iz Dodatka III
     Sektorskega dogovora o podnebnih spremembah, pri čemer se zgleduje po skupnih načelih za
     spremljanje financiranja na področju prilagajanja podnebnim spremembam, ki so jih razvile
     nekatere multilateralne razvojne banke. Ker nova merila zajemajo tudi projekte delnega
     prilagajanja, bo v skladu s tem predlagana posodobitev Dodatka III privedla do določenih
     sprememb nekaterih členov Sektorskega dogovora o podnebnih spremembah.
     Ker bi bilo treba ohraniti pozitivni zagon v okviru OECD, si bo Evropska unija prizadevala
     čim prej doseči dogovor o tej pomembni posodobitvi Sektorskega dogovora o podnebnih
     spremembah.

     4.       PRAVNA PODLAGA
     4.1.     Postopkovna pravna podlaga
     4.1.1.   Načela
     Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe
     o določitvi „stališč, ki naj se v imenu Unije zastopajo v organu, ustanovljenem s sporazumom,
     kadar ta organ sprejema akte s pravnim učinkom, razen aktov o spremembah ali dopolnitvah
     institucionalnega okvira sporazuma“.

SL                                                 2                                                  SL
 ---pagebreak---      Pojem „akti s pravnim učinkom“ vključuje tudi akte, ki imajo pravni učinek zaradi pravil
     mednarodnega prava, ki veljajo za zadevni organ. Vključuje tudi instrumente, ki nimajo
     zavezujočega učinka v mednarodnem pravu, a lahko „odločilno vpliva[jo] na vsebino
     ureditve, ki jo [sprejme] zakonodajalec Unije“5.
     4.1.2.    Uporaba v obravnavanem primeru
     Predvideni akt lahko odločilno vpliva na vsebino zakonodaje EU, in sicer na Uredbo (EU)
     št. 1233/2011 Evropskega parlamenta in Sveta z dne 16. novembra 2011 o uporabi nekaterih
     smernic na področju uradno podprtih izvoznih kreditov in o razveljavitvi odločb Sveta
     2001/76/ES in 2001/77/ES. To izhaja iz člena 2 navedene uredbe, ki navaja, da „Komisija
     sprejme delegirane akte v skladu s členom 3 z namenom spreminjanja Priloge II, ki je
     potrebno zaradi sprememb smernic, o katerih se dogovorijo udeleženke Sporazuma“. To
     vključuje spremembe prilog k Sporazumu.
     Postopkovna pravna podlaga za predlagani sklep je zato člen 218(9) PDEU.
     4.2.      Materialna pravna podlaga
     4.2.1.    Načela
     Materialna pravna podlaga za sklep v skladu s členom 218(9) PDEU je odvisna predvsem od
     cilja in vsebine predvidenega akta, glede katerega naj bi se v imenu Unije zastopalo stališče.
     Če ima predvideni akt dva cilja ali elementa in je eden od teh ciljev ali elementov glavni,
     drugi pa postranski, mora sklep po členu 218(9) PDEU temeljiti na samo eni materialni pravni
     podlagi, in sicer na tisti, ki se zahteva za glavni ali prevladujoči cilj ali element.
     4.2.2.    Uporaba v obravnavanem primeru
     Glavni cilj in vsebina predvidenega akta se nanašata na izvozne kredite, ki spadajo na
     področje uporabe skupne trgovinske politike. Materialna pravna podlaga za predlagani sklep
     je zato člen 207 PDEU.
     4.3.      Zaključek
     Pravna podlaga predlaganega sklepa bi moral biti člen 207(4), prvi pododstavek, PDEU v
     povezavi s členom 218(9) PDEU.

     5
              Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64.

SL                                                       3                                                        SL
 ---pagebreak---                                                               2022/0043 (NLE)

                                                   Predlog

                                              SKLEP SVETA

           o stališču, ki se v imenu Evropske unije zastopa v pisnem postopku udeleženk
           Sporazuma o uradno podprtih izvoznih kreditih glede spremembe Priloge IV

     SVET EVROPSKE UNIJE JE –
     ob upoštevanju Pogodbe o delovanju Evropske unije in zlasti člena 207 v povezavi s členom
     218(9) Pogodbe,
     ob upoštevanju predloga Evropske komisije,
     ob upoštevanju naslednjega:
     (1)    Smernice iz Sporazuma o uradno podprtih izvoznih kreditih (v nadaljnjem besedilu:
            Sporazum) so bile prenesene v pravni red in tako postale pravno zavezujoče v Uniji z
            Uredbo (EU) št. 1233/2011 Evropskega parlamenta in Sveta6.
     (2)    V skladu s členom 9 Priloge IV k Sporazumu udeleženke do konca leta 2020 opravijo
            pregled Dodatka III k Sporazumu, da se ocenijo mednarodne pobude v zvezi s
            prilagajanjem, tržni pogoji in zbirka izkušenj, nastala pri postopkih obveščanja, da se
            ugotovi, ali je treba opredelitve, projektna merila in pogoje ohraniti in/ali spremeniti.
     (3)    Udeleženke se po pisnem postopku odločijo o predvidenem sklepu o spremembi
            Dodatka III k Prilogi IV k Sporazumu.
     (4)    Predvideni sklep bi moral biti v skladu z mednarodnimi zavezami Evropske unije na
            podlagi Pariškega sporazuma in podnebno politiko Unije.
     (5)    Primerno je določiti stališče, ki se v imenu Unije zastopa v zvezi s pisnim postopkom
            udeleženk Sporazuma, saj bo predvideni sklep udeleženk Sporazuma zavezujoč za
            Unijo in bo v skladu s členom 2 Uredbe (EU) št. 1233/2011 lahko odločilno vplival na
            vsebino prava Unije –
     SPREJEL NASLEDNJI SKLEP:

                                                    Člen 1
     Stališče, ki se v imenu Unije zastopa glede sprejetja sklepa udeleženk po pisnem postopku o
     spremembi Priloge IV k Sporazumu o uradno podprtih izvoznih kreditih, je določeno v
     Prilogi.

     6
            Uredba (EU) št. 1233/2011 Evropskega parlamenta in Sveta z dne 16. novembra 2011 o uporabi
            nekaterih smernic na področju uradno podprtih izvoznih kreditov in o razveljavitvi odločb
            Sveta 2001/76/ES in 2001/77/ES (UL L 326, 8.12.2011, str. 45) (v nadaljnjem besedilu: Uredba (EU)
            št. 1233/2011).

SL                                                     4                                                        SL
 ---pagebreak---                                               Člen 2
     Predstavniki Unije se lahko brez nadaljnjega sklepa Sveta dogovorijo o manjših spremembah
     predlaganih sprememb Priloge IV k Sporazumu o uradno podprtih izvoznih kreditih, ki so
     določene v Prilogi.

                                              Člen 3
     Ta sklep je naslovljen na Komisijo.
     V Bruslju,

                                              Za Svet
                                              predsednik

SL                                              5                                                SL
 ---documentbreak---                         EVROPSKA
                        KOMISIJA

                                                Bruselj, 24.2.2022
                                                COM(2022) 63 final

                                                ANNEX

                                     PRILOGA

                                          k

                                Predlogu sklepa Sveta

     o stališču, ki se v imenu Evropske unije zastopa v pisnem postopku udeleženk
     Sporazuma o uradno podprtih izvoznih kreditih glede spremembe Priloge IV

SL                                                                                  SL
 ---pagebreak---                                               PRILOGA
                                              PREDLOG

     Stališče Evropske unije je, da se podprejo naslednje spremembe Priloge IV k Sporazumu o
     uradno podprtih izvoznih kreditih:
     člen 3 Priloge IV se nadomesti z naslednjim:
             „3. PODROČJE UPORABE ZA PROJEKTE                         PRILAGAJANJA,       KI   SO
             UPRAVIČENI V SKLADU Z DODATKOM III
                   (a)   Ta sektorski dogovor določa finančne pogoje, ki se uporabljajo za uradno
                         podprte izvozne kredite, ki se nanašajo na pogodbe za projekte s
                         prilagoditvenim delom, ki izpolnjujejo merila iz Dodatka III k temu
                         sektorskemu dogovoru.
                   (b)   Take pogodbe se nanašajo na izvoz celotnih projektov ali njihovih delov,
                         kar vključuje vse sestavne dele, opremo, materiale in storitve (vključno z
                         usposabljanjem osebja), ki so neposredno potrebni za pripravo in zagon
                         prepoznavnega projekta, pri čemer:
                         (1)   so pogoji iz Dodatka III izpolnjeni;
                         (2)   se zagotovljeni pogoji razširijo le za obravnavanje posebnih
                               finančnih pomanjkljivosti v zvezi s projektom ter temeljijo na
                               posameznih finančnih potrebah in specifičnih tržnih razmerah
                               posameznega projekta.
                   (c)   Ta sektorski dogovor se nanaša na modernizacijo obstoječih projektov,
                         da se upoštevajo vprašanja prilagajanja, kadar je verjetno, da se bo
                         ekonomska življenjska doba projekta podaljšala vsaj za sklenjeno
                         obdobje odplačevanja. Če to merilo ni izpolnjeno, se uporabljajo pogoji
                         Sporazuma.“;
     člen 5(d) Priloge IV se nadomesti z naslednjim:
                   „(d) Za uradno podprte izvozne kredite v zvezi s pogodbami s
                        prilagoditvenim delom, kot je opredeljeno v Dodatku III, je najdaljši rok
                        odplačevanja 15 let za sestavni del projekta, povezan s prilagajanjem na
                        podnebne spremembe. Za preostali del projekta se uporabljajo pogoji
                        Sporazuma.“;
     člen 9(d) in (e) Priloge IV se nadomesti z naslednjim:
                   „(d) Udeleženke najpozneje do konca leta 2027 opravijo pregled Dodatka III
                        tega sektorskega dogovora, da se ocenijo mednarodne pobude v zvezi s
                        prilagajanjem, tržni pogoji in zbirka izkušenj, nastala pri postopkih
                        obveščanja, da se ugotovi, ali je treba opredelitve, projektna merila in
                        pogoje ohraniti ali spremeniti.
                   (e)   Pogoji iz Dodatka III prenehajo veljati po 31. decembru 2027, razen če se
                         udeleženke dogovorijo drugače.“;
     Dodatek III k Prilogi IV se nadomesti z naslednjim:
             „DODATEK III: MERILA UPRAVIČENOSTI ZA PROJEKTE PRILAGAJANJA
             NA PODNEBNE SPREMEMBE

SL                                                  1                                                 SL
 ---pagebreak---           Prilagoditveni del so tiste projektne dejavnosti (projekti, sestavni deli projekta,
          elementi ali deli projektov), ki so jasno povezane z zmanjšanjem ranljivosti za
          podnebne spremembe.
          Prilagoditveni del projekta je upravičen do finančnih pogojev iz tega sektorskega
          dogovora, če:
                 (a)    znatno prispeva k zmanjšanju ranljivosti za podnebne spremembe,
                        ugotovljene na področju projekta. To bi bilo treba izrecno kot tako
                        navesti in pojasniti v projektnem načrtu in podporni dokumentaciji, saj je
                        to bistveno za zasnovo projekta. V projektni dokumentaciji bi morala biti
                        navedena jasna in neposredna povezava med ozadjem ranljivosti za
                        podnebne spremembe in posebnimi projektnimi dejavnostmi.
                 (b)    Predlog projekta vključuje izrecno izjavo o nameri za obravnavanje
                        ranljivosti za podnebne spremembe. To bo podprto z analizo tega, kako
                        bodo dejavnosti projekta, povezane s prilagajanjem, neposredno
                        obravnavale ranljivost za podnebne spremembe in/ali okrepile odpornost
                        skupnosti, blaga ali ekosistemov na podnebne spremembe.
                 (c)    Za projekte, ki se nanašajo na pogodbe v vrednosti najmanj 10 milijonov
                        SDR1, tretja stran opravi neodvisen pregled projekta, in sicer ločeno ali
                        kot sestavni del projektne dokumentacije. Pregled je javno dostopen, kot
                        je objavljen na spletišču projekta ali na spletišču ustreznega javnega
                        organa. Pregled oceni določena in relevantna tveganja in ranljivosti v
                        povezavi s podnebnimi spremembami ter kako jih bodo predlagani ukrepi
                        v okviru projekta neposredno obravnavali.

     1
         Ta znesek se nanaša na celotno vrednost projekta in ni omejen na prilagoditveni del.“

SL                                                     2                                             SL